Surathai21/ocs-krisdika huggingface dataset:
กฎกระทรวงว่าด้วยการถือหุ้นในธนาคารอิสลามแห่งประเทศไทย พ.ศ. 2547
วันที่ประกาศ: 2004-05-06

content: กฎกระทรวง ว่าด้วยการถือหุ้นในธนาคารอิสลามแห่งประเทศไทย พ.ศ. ๒๕๔๗
content: อาศัยอำนาจตามความในมาตรา ๔ มาตรา ๙ วรรคหนึ่ง และมาตรา ๑๐ แห่งพระราชบัญญัติธนาคารอิสลามแห่งประเทศ พ.ศ. ๒๕๔๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ และมาตรา ๔๘ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ จำนวนหุ้นสูงสุดของธนาคารที่แต่ละบุคคลสามารถถือได้ ต้องไม่เกินร้อยละสิบห้าของจำนวนหุ้นที่จำหน่ายได้แล้วทั้งหมด เว้นแต่เป็นกรณีที่ผู้ถือหุ้นเป็นส่วนราชการ รัฐวิสาหกิจตามกฎหมายว่าด้วยวิธีการงบประมาณ กองทุนเพื่อการฟื้นฟูและพัฒนาระบบสถาบันการเงินตามกฎหมายว่าด้วยธนาคารแห่งประเทศไทย
sectionNo: 1
content: หรือนิติบุคคลที่มีกฎหมายเฉพาะจัดตั้งขึ้นตามที่รัฐมนตรีประกาศกำหนด
sectionNo: 2
content: ข้อ ๒ จำนวนหุ้นของธนาคารที่บุคคลผู้มีสัญชาติไทยถืออยู่ทั้งหมดรวมกันแล้วต้องไม่ต่ำกว่าสองในสามของจำนวนหุ้นที่จำหน่ายได้แล้วทั้งหมด
content: ให้ไว้ ณ วันที่ ๒๘ เมษายน พ.ศ. ๒๕๔๗ สมคิด จาตุศรีพิทักษ์ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๙ วรรคหนึ่ง แห่งพระราชบัญญัติธนาคารอิสลามแห่งประเทศไทย พ.ศ. ๒๕๔๕ บัญญัติให้รัฐมนตรีว่าการกระทรวงการคลังมีอำนาจออกกฎกระทรวงกำหนดจำนวนหุ้นสูงสุดที่บุคคลใดจะถือได้ในธนาคารอิสลามแห่งประเทศไทย และมาตรา ๑๐
content: แห่งพระราชบัญญัติดังกล่าวบัญญัติให้ธนาคารอิสลามแห่งประเทศไทยต้องมีจำนวนหุ้นที่บุคคลผู้มีสัญชาติไทยถืออยู่ในอัตราไม่ต่ำกว่าที่กำหนดในกฎกระทรวง จึงจำเป็นต้องออกกฎกระทรวงนี้